เผย นทท.จีน แห่ทำใบขับขี่ชั่วคราว เช่าบ้านอยู่ยังไม่กลับประเทศ
ขนส่งสาขาอำเภอเทิง จ.เชียงราย เผยมีนักท่องเที่ยวจีนขับรถยนต์มาเอง ยื่นขออบรมรับใบขับขี่ชั่วคราวเพื่อเที่ยวในไทย ตั้งแต่ก่อนตรุษจีนถึงสิ้นเดือน ม.ค.กว่า 140 คน บางรายหวั่นไวรัสโคโรน่า ยังไม่กลับประเทศ แต่เช่าบ้านอยู่ใกล้ชายแดนดูท่าทีวันที่ 29 ม.ค. 63 นายคงกฤช หิรัญบวรวรรณ หัวหน้าสำนักงานขนส่ง จ.เชียงราย สาขาเทิง เผยว่า ช่วงนี้ยังคงมีนักท่องเที่ยชาวจีนที่มีความประสงค์จะยื่นขออบรมทำใบขับขี่ชั่วคราว เพื่อใช้ท่องเที่ยวในประเทศไทยเป็นจำนวนมาก โดยพากันนำรถส่วนตัวขับผ่าน สปป.ลาว เข้าประเทศไทย บริเวณสะพานมิตรภาพไทย-ลาว ด่านชายแดนอำเภอเชียงของ และได้มาที่สำนักงานขนส่งอำเภอเทิง เพื่อติดต่อขอทำใบขับขี่ชั่วคราว รวมตั้งแต่ช่วงตรุษจีนมาจนถึงวันที่ 30 ม.ค. มีนักท่องเที่ยวจีนที่ยื่นขอรับในขับขี่ไปแล้ว และยื่นความประสงค์ขอรับใบขับขี่ชั่วคราวจำนวนถึง 136 รายสำหรับใบขับขี่ชั่วคราวที่สำนักงานขนส่งเทิงออกให้นี้ เนื่องจากทางการไทยและจีน ยังไม่ได้มีการทำข้อตกลงร่วมกันในการใช้ใบขับขี่สากล ทำให้นักท่องเที่ยวจีนที่นำรถเข้ามาขับขี่ในราชอาณาจักรจะต้องเข้ารับการอบรมเพื่อขอรับใบขับขี่ชั่วคราว สามารถใช้ขับรถในประเทศไทยได้ไม่เกิน 1 เดือน หากเลยกำหนดแต่ยังต้องการท่องเที่ยวในไทยต่อ ก็ต้องขอรับการอบรมใหม่ทั้งนี้ นักท่องเที่ยวชาวจีนที่นำรถยนต์เข้ามาเที่ยวในไทย จะผ่านจุดคัดกรองเพื่อสกัดกั้นการแพร่ระบาดของไวรัสโคโรน่าที่บริเวณด่านชายแดนอำเภอเชียงของ ซึ่งปัจจุบันทางฝ่ายที่เกี่ยวข้องได้ออกมาตรการในการป้องกัน และคัดกรองผู้ผ่านเข้าออกตามด่านชายแดนต่างๆ อย่างเข้มงวด ยังไม่พบข้อมูลว่ามีนักท่องเที่ยวจีนที่เข้ามาเที่ยวเมืองไทยป่วยผ่านช่องทางนี้ด้วยไวรัสโคโรน่าแต่อย่างใดนักท่องเที่ยวที่มาเที่ยวประเทศไทยส่วนใหญ่มีจุดหมายไปตามแหล่งท่องเที่ยวชื่อดังของจังหวัดเชียงราย เชียงใหม่ แม่ฮ่องสอน สุโขทัย พระนครศรีอยุธยา และจังหวัดชายทะเล เช่น ภูเก็ต กระบี่ ชลบุรี ฯลฯ โดยวางแผนท่องเที่ยวในประเทศไทยประมาณ 15 วัน บางส่วนเข้ามาเที่ยวเสร็จ จะเดินทางกลับประเทศ แต่ยังมีบางส่วนที่หวาดกลัวการระบาดของไวรัสโคโรน่า และยังรอดูท่าทีการระบาดของเชื้อไวรัส โดยได้เช่าบ้านเป็นหลัง พักกระจายอยู่จุดต่างๆ ของอำเภอเชียงของ จ.เชียงราย คาดว่าถ้าการแพร่เชื้อทุเลาเบาบาง หรือมีการค้นพบยารักษาไวรัสโคโรน่า ชาวจีนเหล่านี้จะทยอยกลับประเทศต่อไป
ขนส่งสาขาอำเภอเทิง จ.เชียงราย เผยมีนักท่องเที่ยวจีนขับรถยนต์มาเอง ยื่นขออบรมรับใบขับขี่ชั่วคราวเพื่อเที่ยวในไทย ตั้งแต่ก่อนตรุษจีนถึงสิ้นเดือน ม.ค.กว่า 140 คน บางรายหวั่นไวรัสโคโรน่า
ไวรัสโคโรน่า,ข่าวไวรัสโคโรน่า,ไวรัสโคโรน่า เชียงราย,คนจีนทำใบขับขี่,โคโรน่าไวรัส,ไวรัสอู่ฮั่น,อู่ฮั่นล่าสุด,ข่าวทั่วไป